BIVŠI PREDSJEDNIK

Bivši predsjednik Republike Hrvatske Ivo Josipović još uvijek ne može preboljeti poraz na izborima od Kolinde Grabar-Kitarović. Opet ju je kritizirao.

Sjetimo se, Ivo Josipović je posljednjih tjedana vrlo aktivan, poglavito na Twitteru. Kritizira sve redom. Predsjednicu, Crkvu, odluke oko HOS-ove ploče...

Posebno mu je drago kritiziranje Kolinde Grabar-Kitarović, sjetimo se, smetalo mu je čak i kada je na Novom Zelandu posjetila Hobbiton i fotografirala se na ulazu u kuću Bilba Bagginsa.

Bivši predsjednik valjda smatra da kada si u posjeti nekoj stranoj zemlji, da ne smiješ otići pogledati glavne turističke atrakcije...

Sada je pak kritizirao i Predsjednicu vezano uz admirala Domazeta Lošu, koji je maknut s funkcije savjetnika, a nakon što je na našem portalu izjavio da bi 'Hrvatska vojska mogla za 48 sati doći do Ljubljane'.

'Kakav savjetnik, takva politika, kakva politika, takvi rezultati.....', napisao je Josipović na Twitteru. Njegovu objavu lajkali su SDP-ovi Aleksandra Kolarić i Bojan Glavašević.

A rezultati Predsjednice, bez namjere da je ovdje branimo, pokazuju da je najpopularnija političarka u državi.

Kakva je pak bila Josipovićeva politika te njegovi rezultati, pokazali su građani.

Prvo kada ga nisu izabrali ponovno za predsjednika, a potom kada je njegova 'Naprijed Hrvatska' doživjela politički potop te dokazala da je marginalna strančica na rubu političke arene.